# Hogyan használható?

# IC Recorder ICD-PX333/PX333F

## Fájl másik memóriába másolása

Másolhat fájlokat a beépített memória és a memóriakártya között, amely biztonsági mentés esetén hasznos. A művelet megkezdése előtt helyezze be a másoláshoz használni kívánt memóriakártyát a memóriakártya-nyílásba.

1. Válassza ki a másolni kívánt fájlt.
   Ha egy fájlt memóriakártyáról a beépített memóriába szeretne másolni, állítsa az adathordozó forrásmemóriát „Memory Card” értékre.
2. Stop üzemmódban válassza ki a DISP/MENU - „Move & Copy” - „File Copy” lehetőséget, majd nyomja meg a PLAY/STOP・ENTER gombot.

   A „Copy to Memory Card” vagy a „Copy to Built-In Memory” felirat látható, majd a mappaválasztó ablak jelenik meg.

3. A – vagy + gombbal válassza ki azt a mappát, amelybe át szeretné másolni a fájlt, majd nyomja meg az PLAY/STOP・ENTER gombot.
   A „Copying...” animáció jelenik meg a kijelzőn, a fájl a célmappába másolódik, és ez lesz az utolsó fájl. A fájlok másolásakor a fájlnév nem változik.
4. Nyomja meg a (stop) gombot a menü üzemmódból való kilépéshez.

#### Megjegyzés

- A célfájl másolása előtt ellenőrizze az akkumulátorjelzőt. Elképzelhető, hogy nem másolhat fájlokat, ha az elemek gyengék.
- Elképzelhető, hogy nem másolhat fájlokat, ha az adathordozó célmemória nem rendelkezik elegendő szabad területtel.
- Podcast fájlokat nem lehet másolni.
- Másolás közben ne helyezzen be, távolítson el memóriakártyát, illetve ne kapcsolja ki a diktafont. Elképzelhető, hogy ez a fájlok sérüléséhez vezet.

#### Tipp

- A másolási művelet visszavonásához nyomja meg a (stop) gombot a 3. lépés előtt.
- A másolásnak a folyamat közben történő visszavonásához nyomja meg a (stop) gombot, miközben a „Copying...” animáció látható a 3. lépésben.

### Kapcsolódó témák

- Memória kiválasztása
- Memóriakártya behelyezése