# Hibaelhárítás

# IC Recorder ICD-PX333/PX333F

## Üzenetlista

Ha ezen üzenetek egyike jelenik meg a kijelzőn, kövesse az alábbi utasításokat.

#### HOLD

Minden gombművelet le van tiltva, mert a diktafon HOLD (TARTÁS) állapotban van a véletlen műveletek megakadályozása érdekében. Csúsztassa a HOLD•POWER ON/OFF kapcsolót középre a diktafon HOLD (TARTÁS) állapotának feloldásához.

(Lásd: „A HOLD funkció kikapcsolása”.)

#### Low Battery

Az elemek le vannak merülve. Cserélje ki a régi LR03 (AAA méretű) alkáli elemeket újakra. Vagy cserélje ki a régi akkumulátorokat újakra.

(Lásd: „Az elemek behelyezése”.)

#### Memory Card Error

Hiba történt a memóriakártya memóriakártya-nyílásba való behelyezése közben. Távolítsa el, majd próbálja meg behelyezni újra. Ha az üzenet továbbra is megjelenik, használjon egy új memóriakártyát.

#### Memory Card Not Supported

- Olyan memóriakártya van behelyezve, melyet a diktafon nem támogat.

  (Lásd: „Kompatibilis memóriakártyák” című részt )

- Olyan M2™ kártya van behelyezve, melyet a diktafon nem támogat.

  (Lásd: „Kompatibilis memóriakártyák”.)

#### Read Only Memory Card

Egy csak olvasható memóriakártya van behelyezve. Egy csak olvasható memóriakártya nem használható a diktafonban.

#### Memory Card Locked

A memóriakártya írásvédett. Írásvédett memóriakártya nem használható a diktafonban.

#### Memory Card Access Denied

Mivel egy hozzáférés-korlátozó funkcióval ellátott memóriakártya van behelyezve, a memóriakártya nem használható.

#### Memory Full

Kevés a diktafon szabad memóriakapacitása. Mielőtt felvételt készítene, töröljön néhányat a fájlok közül.

(Lásd: „Fájl törlése”.)

#### File Full

Ha már maximális számú fájl van a kiválasztott mappában, vagy ha a diktafonon tárolt fájlok teljes száma elérte a maximumot, akkor nem rögzíthet új fájlt. Mielőtt felvételt készítene, töröljön néhányat a fájlok közül.

(Lásd: „Fájl törlése”.)

#### File Damaged

Nem játszhatja le és nem szerkesztheti a fájlt, mert a kiválasztott fájl adatai megsérültek.

#### Format Error

A diktafon nem kapcsolható be a számítógéppel, mert a működéshez szükséges fájl hiányzik. Formázza a diktafont a menüben található formázás funkcióval. Ne használja a számítógépet a diktafon formázására.

(Lásd: „A memória formázása (Format)”.)

#### Process Error

- A diktafon nem tudja elérni a memóriát. Vegye ki, majd helyezze be újra az elemeket.
- Készítsen biztonsági másolatot az adatairól, és formázza a diktafont a menü használatával.

  (Lásd: „A memória formázása (Format)”.)

- A fájlnévben elérte a karakterek maximálisan megengedett számát, ezért lehetséges, hogy nem oszthatja fel, illetve nem helyezheti át a fájlt.

#### Stop and Reinsert Memory Card

Rögzítés vagy lejátszás közben memóriakártyát helyeztek be a készülékbe.

Távolítsa el a memóriakártyát, és a diktafon stop üzemmódjában helyezze be.

#### Set Date&Time

Állítsa be az órát, mert ellenkező esetben nem állíthatja be az ébresztést.

(Lásd: „Az óra beállítása a menü segítségével” című részt. )

#### Track Marks are Full

Minden fájlban maximum 98 műsorszámjelzés állítható be. Törölje a nem kívánt műsorszámjelzéseket.

(Lásd: „Műsorszámjelzés törlése”.)

#### No File

A kiválasztott mappában nincs egyetlen fájl sem. Ebből eredően nem helyezheti át a fájlt, és nem állíthatja be a riasztást stb.

#### No Track Marks

Nem található műsorszámjelzés műsorszámjelzések törlésekor vagy keresésekor, illetve adott fájl műsorszámjelzéseinél való felosztásakor.

#### Low Battery Level

Nem formázhatja a memóriát, és nem törölhet minden fájlt a mappából, mert kicsi az elem töltöttsége. Cserélje ki a régi LR03 (AAA méretű) alkáli elemeket újakra. Vagy cserélje ki a régi akkumulátorokat újakra.

(Lásd: „Az elemek behelyezése”.)

#### Already Set

- A kiválasztott fájl esetében már be van állítva riasztás. Válasszon ki egy másik fájlt.
- Olyan időpontra állította be egy fájl ébresztéshez való lejátszását, amelyre korábban egy másik fájlt állított be. Módosítsa a riasztási beállítást.

(Lásd: „Fájl lejátszása egy kívánt időpontban ébresztéssel”.)

#### Past Date/Time

Az ébresztést olyan időpontra állította be, amely már elmúlt. Ellenőrizze, és állítsa be a megfelelő dátumot és időpontot.

(Lásd: „Fájl lejátszása egy kívánt időpontban ébresztéssel”.)

#### File Protected

A kiválasztott fájl védett vagy „Read only” fájl. Nem törölheti. A fájlnak a diktafonnal való szerkesztéséhez kapcsolja ki a fájl védelmét a diktafonon, vagy törölje a „Read only” attribútumot a számítógépen.

(Lásd: „Fájl védelme”.)

#### Settings are Full

Ha már tárolva van 30 FM-adó a diktafon memóriájában, nem lehet új FM-adót tárolni (csak a ICD-PX333F modell esetében).

(Lásd: „Az FM-rádióadók automatikus tárolása (csak ICD-PX333F)” és a „Az FM-rádióadók manuális tárolása (csak ICD-PX333F)” című részt.)

#### Set Add/Overwrite

Az „Add/Overwrite” beállítása a menüben „OFF” Felvétel vagy felülíró felvétel hozzáadása nem lehetséges.

(Lásd: „Felvétel hozzáadása egy előzőleg rögzített fájlhoz (Add)” és „Felülíró felvétel hozzáadása lejátszás közben (Overwrite)” című részt.)

#### Unknown Data

- Az adat olyan fájlformátumban van, amelyet a diktafon nem támogat. A diktafon csak MP3(.mp3) fájlokat támogat.

  (Lásd: „Kivitel és műszaki adatok”.)

- Jogvédett fájlokat nem lehet lejátszani.

#### Invalid Operation

- Nem oszthat fel vagy állíthat be műsorszámjelzést a vagy a mappában található fájlok esetében.
- Ha a memóriakártyán hibás szektor található, a kártyára nem lehet írni. Készítsen elő egy új memóriakártyát a jelenlegi cseréjéhez.
- A „Divide All Track Marks” funkció nem használható, mivel egy műsorszámjelzés 0,5 másodpercen belül van az osztásponthoz képest.
- A „Divide All Track Marks” funkció nem használható, mivel egy műsorszámjelzés kevesebb mint 0,5 másodpercre van a fájl elejétől vagy végétől.
- A fájl hossza kevesebb mint 1 másodperc. Ilyen rövid fájl nem osztható fel.
- A „Divide Current Position” funkció nem használható olyan ponton, amely kevesebb mint 0,5 másodpercre van a fájl elejétől vagy végétől.
- A fájlnévben elérte a karakterek maximálisan megengedett számát, ezért lehetséges, hogy nem oszthatja fel, illetve nem helyezheti át a fájlt.

#### Cannot Divide - Max 199 Files

Ha már van 199 szám a kiválasztott mappában, vagy a diktafonon tárolt fájlok száma elérte a maximumot, akkor nem oszthatja fel a számot. Mielőtt felvételt készítene, töröljön a fájlok közül.

(Lásd: „Fájl törlése”.)

#### Same File Name Exists

A mappában már létezik egy ugyanolyan nevű fájl. Ez az üzenet fájl felosztásakor, másolásakor vagy áthelyezésekor jelenik meg.

#### No Memory Card

A „Select Memory” vagy „File Copy” menüpontok beállításának megkísérlésekor nincs memóriakártya helyezve a memóriakártya-nyílásba.

#### New File

A felvétel alatt álló fájl elérte a maximális méretet (500 MB). A fájlt a készülék automatikusan felosztja, és a rögzítés új fájlként folytatódik.

#### Erased-too near Track Marks

Ha a felosztás helyétől 0,5 másodpercen belül műsorszámjelzés található, a készülék automatikusan törli a műsorszámjelzést.

#### No operation with Memory Card

Egy memóriakártyán tárolt fájl esetében nem állíthat be riasztást. Állítsa a diktafon memóriahordozóját „Built-In Memory” értékre.

(Lásd: „Memória kiválasztása”.)

#### AVLS

- A lejátszás hangereje meghaladja a beállított AVLS-szintet. Állítsa a hangerőt mérsékelt szintre.

  (Lásd: „Az AVLS funkcióról (csak az európai típusok)” és „Az AVLS funkció ki- és bekapcsolása (csak európai modellek esetében)” című részt.)

- Hosszabb ideig játszik le fájlokat a fejhallgatón keresztül a beállított AVLS-szintet meghaladó hangerőn. Az „AVLS” funkció a menüben automatikusan „ON” értékre került beállításra.

  (Lásd: „Az AVLS funkcióról (csak az európai típusok)” és „Az AVLS funkció ki- és bekapcsolása (csak európai modellek esetében)” című részt.)

#### Change Folder

Ha nincsenek fájlok a vagy a mappában, nem jelennek meg mappák a kijelzőn. Egy fájlt tartalmazó mappa jelenik meg.

#### System Error

A fentiektől eltérő rendszerhiba történt. Vegye ki és helyezze be újra az elemeket.