# Hogyan használható?

# IC Recorder ICD-PX333/PX333F

## A Sound Organizer telepítése (csak Windows)

Telepítse a Sound Organizer szoftvert a számítógépre.

#### Megjegyzés

- A Sound Organizer telepítésekor jelentkezzen be egy rendszergazda jogosultságokkal rendelkező fiókba.

  Ezenfelül, ha Windows 7 vagy Windows 8 operációs rendszert használ és a [Felhasználói fiókok felügyelete] képernyő jelenik meg, erősítse meg a képernyő tartalmát, majd kattintson az [Igen] gombra ([Tovább] a Windows Vista esetén).

- A Sound Organizer szoftvert nem indíthatja el korlátozott jogosultságokkal rendelkező felhasználó a Windows XP esetében.
- A Windows XP szoftverfrissítési funkciójának használatához rendszergazda jogokkal rendelkező fiókba kell bejelentkeznie.

- A Windows Media Format Runtime modult a Sound Organizer telepítője hozzáadja. A Sound Organizer eltávolításakor ez a modul nem törlődik. Azonban a modult a program nem feltétlenül telepíti, ha az előre telepítve van.

- A tartalommappákban lévő adatok nem törlődnek a Sound Organizer eltávolításakor.
- Több operációs rendszert futtató számítógépen ne telepítse a Sound Organizer szoftvert az összes operációs rendszerre. Ez adatinkonzisztenciához vezethet.

1. Csatlakoztassa a diktafont a számítógéphez.
2. Lépjen a [Start] menüre, kattintson a [Számítógép] (vagy [Sajátgép]) elemre, majd duplán kattintson a [IC RECORDER] - [FOR WINDOWS] elemre.

   A számítógép képernyőjén megjelenő kép az Ön által használt operációs rendszer verziójától függően eltér. Windows 7 példaként szerepel ebben a Súgóútmutatóban.

3. Kattintson duplán a [SoundOrganizerInstaller_V140] (vagy a [SoundOrganizerInstaller_V140.exe]) fájlra.

   Az Ön által használt operációs rendszer verziójától függően a telepítés előkészületei (kibontás) automatikusan elindulhatnak a képernyőn megjelenő értesítés nélkül.

   Ilyen esetben kövesse a képernyőn megjelenő utasításokat.

4. Fogadja el a licencszerződés feltételeit az [I accept the terms in the license agreement] lehetőség választásával, majd kattintson a [Next] gombra.
5. Amikor megjelenik a [Setup Type] ablak, válassza a [Standard] vagy [Custom] lehetőséget, majd kattintson az [Next] gombra.
   Kövesse a képernyőn megjelenő utasításokat, és adja meg a telepítési beállításokat, ha a [Custom] lehetőséget választotta.
6. Amikor megjelenik a [Ready to Install the Program] ablak, kattintson az [Install] gombra.
   A telepítés elkezdődik.
7. Amikor megjelenik a [Sound Organizer has been installed successfully.] ablak, jelölje be a [Launch Sound Organizer Now] jelölőnégyzetet, majd kattintson a [Finish] gombra.

#### Megjegyzés

- Lehet, hogy a Sound Organizer telepítése után újra kell indítani a számítógépet.

### Kapcsolódó témák

- A diktafon csatlakoztatása a számítógéphez