# Hogyan használható?

# IC Recorder ICD-PX333/PX333F

## Óvintézkedések

### Áramellátás

Az egységet kizárólag 3,0 V vagy 2,4 V egyenárammal működtesse. Használjon két LR03 (AAA méretű) alkáli elemet vagy két NH-AAA típusú akkumulátort.

### Biztonság

Ne használja a készüléket vezetés, kerékpározás vagy bármilyen gépjármű működtetése közben.

### Kezelés

- Ne hagyja a készüléket hőforrások közelében, sem olyan helyen, ahol közvetlen napfény, nagy mennyiségű por vagy erős mechanikai hatás érheti.
- Ha valamilyen szilárd tárgy vagy folyadék kerül a készülékbe, távolítsa el az elemeket, majd ellenőriztesse a készüléket szakemberrel, mielőtt tovább használná.

- Vigyázzon, nehogy víz fröccsenjen a készülékre. A készülék nem vízálló. Különösképpen az alábbi helyzetekben legyen óvatos:

  - Amikor a készülék a zsebében van, és pl. a fürdőszobába megy.

    Amikor lehajol, a készülék kicsúszhat a zsebéből és a vízbe eshet.

  - Ha a készüléket olyan környezetben használja, ahol esőnek, hónak vagy párának lehet kitéve.
  - Olyan helyzetekben, amikor leizzadhat. Ha nedves kézzel érinti meg a készüléket, vagy izzadsággal telített ruházat zsebébe teszi azt, a készülék vizes lehet.
- Fájdalmat érezhet a fülében, ha a fejhallgatót olyan környezetben használja, ahol nagyon száraz a levegő. Ez nem a fejhallgató meghibásodása miatt van így, hanem az Ön testében összegyűlt elektrosztatikus töltés miatt. Az elektrosztatikus feltöltődés mértékét csökkentheti, ha természetes szálból készült ruházatot visel, ami megakadályozza az elektrosztatikus feltöltődést.

### Zaj

- Zajt hallhat, ha a diktafont váltakozó áramú áramforrás, fénycső vagy mobiltelefon közelébe helyezi a felvétel vagy a lejátszás közben.
- Zajt is rögzíthet a készülék, ha egy tárgy, például az ujja, véletlenül megdörzsöli vagy megkarcolja a diktafont felvétel közben.

### Karbantartás

A burkolat tisztítására használjon puha, vízzel enyhén megnedvesített kendőt. Ezután száraz puha kendővel törölje le a burkolatot. Ne használjon alkoholt, benzint és hígítót.

Ha bármilyen kérdése vagy problémája van a készülékkel kapcsolatban, vegye fel a kapcsolatot a legközelebbi Sony kereskedővel.

### Javaslatok a biztonsági mentéssel kapcsolatban

A diktafon véletlen működtetéséből vagy meghibásodásából eredő esetleges adatvesztés kockázatának elkerülése érdekében tanácsos a rögzített fájlokról például számítógépre biztonsági másolatot készíteni.

### A memóriakártya használata

- A memóriakártyák formázását (inicializálását) a diktafonnal végezze. A Windows operációs rendszerrel vagy más eszközökkel formázott memóriakártyák működése nem garantált.
- Ha olyan memóriakártyát formáz, amely adatokat tartalmaz, az adatok elvesznek. Ügyeljen rá, nehogy fontos adatokat töröljön.
- Ne hagyjon memóriakártyát kisgyermekek által elérhető helyen. A gyermekek a kártyát lenyelhetik.
- Felvétel/lejátszás/formázás közben ne helyezzen be és ne távolítson el memóriakártyát. Ha ezt nem tartja be, azzal a diktafon meghibásodását okozhatja.
- Ne távolítsa el a memóriakártyát, ha a kijelzőn az „Accessing...” animáció látható, vagy ha a működésjelző narancssárgán villog. Ha ezt nem tartja be, megsérülhetnek az adatok.
- Nem garantáljuk, hogy minden kompatibilis memóriakártya működni fog a diktafonnal.
- Kompatibilis M2™ kártyákra vonatkozó információk érdekében látogasson el a Sony weboldalára (lásd a „Ügyféltámogató weboldalak” című részt).
- A „MagicGate™” a Sony által kifejlesztett tartalomvédelmi technológiák gyűjtőneve. A diktafon nem támogatja a MagicGate™ funkciókat igénylő adatrögzítést/lejátszást.
- A diktafon nem támogatja a párhuzamos adatátvitelt.
- ROM (csak olvasható memória) típusú, illetve írásvédett memóriakártya nem használható.
- A következő esetekben sérülhetnek az adatok:
  - A memóriakártya eltávolításakor, vagy ha a diktafont kikapcsolják írási/olvasási művelet során.
  - Ha a memóriakártyát sztatikus elektromosságnak vagy elektromos zajnak kitett környezetben használja.
- A rögzített adatok sérüléséért vagy elvesztéséért semmilyen felelősséget nem vállalunk.
- Javasoljuk, hogy a fontos adatokról készítsen biztonsági másolatot.
- Ne érintse meg a memóriakártya érintkezőit kézzel vagy fémtárggyal.
- Ne üsse meg, ne hajlítsa meg és ne ejtse le a memóriakártyát.
- Ne szerelje szét és ne módosítsa a memóriakártyát.
- Ne tegye ki a memóriakártyát víznek.
- Ne használja a memóriakártyát az alábbi körülmények között:
  - Olyan helyeken, ahol nem biztosítottak a szükséges működési körülmények, például a (nyári) napon álló autó forró légterében, közvetlen napfénynek kitéve vagy fűtőtest közelében.
  - Magas páratartalmú vagy maró anyagokat tartalmazó helyen.
- A memóriakártya használatakor ügyeljen arra, hogy a megfelelő irányba helyezze be a kártyát a memóriakártya-nyílásba.