# Hogyan használható?

# IC Recorder ICD-PX333/PX333F

## A diktafon csatlakoztatása a számítógéphez

Ahhoz, hogy fájlokat tudjon a diktafon és a számítógép között átvinni, csatlakoztatnia kell a diktafont a számítógéphez.

1. Csatlakoztassa a diktafon (USB) csatlakozóját a bekapcsolt számítógép USB-portjához a mellékelt USB-csatlakozókábellel () úgy, hogy a kábelvégeket teljes mértékben az aljzatba dugja.
2. Ellenőrizze, hogy a számítógép helyesen felismerte-e a diktafont.
   - Windows rendszer esetén nyissa meg a „Sajátgép” vagy „Számítógép” elemet és győződjön meg arról, hogy az „IC RECORDER” vagy „MEMORY CARD” felismerésre került.
   - Mac rendszer esetén ellenőrizze, hogy az „IC RECORDER” vagy „MEMORY CARD” meghajtó megjelenik a Finderben.

   A diktafont a számítógép a csatlakoztatás után hamarosan felismeri. Ha a diktafon csatlakoztatva van a számítógéphez, a „Connecting” üzenet látható a diktafon kijelzőjén.

#### Megjegyzés

- A normál működés nem garantált abban az esetben, ha kettőnél több USB-eszközt csatlakoztat a számítógépéhez.
- A diktafon USB-elosztóval vagy a mellékelt USB-csatlakozókábeltől eltérő tartozékokkal való használata nem garantálható.
- Az egyszerre csatlakoztatott USB-eszközöktől függően hiba léphet fel.
- Mielőtt a számítógépére csatlakoztatná a diktafont, ellenőrizze, hogy az elemek a diktafonba legyenek helyezve.
- A diktafont tanácsos leválasztani a számítógépről, ha nem a számítógépre csatlakoztatva használja a diktafont.

### Kapcsolódó témák

- A diktafon lecsatlakoztatása a számítógépről