# Hibaelhárítás

# IC Recorder ICD-PX333/PX333F

## Rendszerkorlátok

A diktafonra bizonyos rendszerkorlátok érvényesek. Az alább említett jelenségek nem a diktafon hibái.

#### Nem lehet fájlokat rögzíteni a maximális felvételi időn túl.

- Ha többféle felvételi módban rögzít fájlokat, a felvételi idő a legjobb minőségű mód maximális felvételi ideje és a leggyengébb minőségű mód maximális felvételi ideje között változik.

- Előfordulhat, hogy a számlálón lévő szám (eltelt felvételi idő) és a hátralevő felvételi idő kevesebb, mint a diktafon maximális felvételi ideje.

#### Nem lehet sorrendben megjeleníteni vagy lejátszani MP3-fájlokat.

Ha a számítógéppel másolta át az MP3-fájlokat, akkor előfordulhat, hogy nem lehetett őket sorrendben átmásolni a rendszer korlátai miatt. Ha a számítógépen lévő MP3-fájlokat egyesével másolja a diktafonra, akkor megjelenítheti és lejátszhatja az MP3-fájlokat a másolás sorrendjében.

#### Egy fájlt a diktafon automatikusan felosztott.

A felvétel alatt álló fájl elérte a maximális méretet (500 MB). Ezért a fájlt a diktafon automatikusan felosztotta.

#### Nem lehet kisbetűt beírni.

Attól függően, hogy milyen karakterkombinációk szerepelnek a számítógépen létrehozott mappa nevében, előfordulhat, hogy a betűk nagybetűkké válnak.

#### A „” karakter jelenik meg a mappanév, cím, előadó neve, illetve a fájlnév helyett.

Olyan karakter szerepel a szövegben, amelyet nem tud megjeleníteni a diktafon. A számítógépe segítségével cserélje ki a karaktert egy olyan karakterrel, amely megjeleníthető a diktafonon.

#### Az A-B ismételt lejátszás beállítása után kissé elmozdulnak a beállított pozíciók.

A fájlok méretőtől függően a beállított pozíciók elmozdulhatnak.

#### Fájl felosztásakor a hátralévő felvételi idő rövidebb lesz.

Ahhoz, hogy felosszon egy fájlt, bizonyos mennyiségű szabad területre van szükség a fájlkezelési területhez, ezért a hátralévő felvételi idő rövidül.