# Hogyan használható?

# IC Recorder ICD-PX333/PX333F

## Fájl lejátszása egy kívánt időpontban ébresztéssel

Megszólaltathat egy riasztást, és elindíthatja egy kiválasztott fájl lejátszását egy kívánt időpontban. A fájlt lejátszhatja egy meghatározott napon, hetente egyszer, vagy minden nap ugyanabban az időpontban. A fájlokkal riasztást is beállíthat.

1. Válassza ki azt a fájlt, amelyet ébresztéssel szeretne lejátszani.
2. Lépjen be az ébresztőbeállítási üzemmódba.
   1. Stop üzemmódban válassza ki a DISP/MENU - „Alarm” lehetőséget, majd nyomja meg a PLAY/STOP・ENTER gombot.

   2. A – vagy + gombbal válassza ki az „ON” lehetőséget, majd nyomja meg az PLAY/STOP・ENTER gombot.
3. Állítsa be az ébresztés dátumát és időpontját.
   1. A – vagy + gombbal válassza ki a „Date” elemet, a hét egyik napját, vagy a „Daily” elemet, majd nyomja meg az PLAY/STOP・ENTER gombot.
   2. Tegye az alábbi műveletek valamelyikét.

      A „Date” választásakor állítsa be rendre az évet, a hónapot, a napot, az órát és a percet a „Az óra beállítása” rész leírása szerint.

      A hét napjának, vagy a „Daily” elem kiválasztásakor nyomja meg a – vagy + gombot az óra beállításához, majd nyomja meg az PLAY/STOP・ENTER gombot. Nyomja meg a – vagy + gombot a perc beállításához, majd nyomja meg az PLAY/STOP・ENTER gombot.

4. Nyomja meg a – vagy + gombot az ébresztés kívánt hangjának kiválasztásához, majd nyomja meg az PLAY/STOP・ENTER gombot.

   Az „Executing...” felirat jelenik meg.

5. Nyomja meg a (stop) gombot a menü üzemmódból való kilépéshez.
   A beállítás befejeződik, és a „” (ébresztésjelző) ikon jelenik meg a kijelzőn.

A beállított dátumon és időpontban a diktafon automatikusan bekapcsolódik, és az „ALARM” felirat megjelenik a kijelzőn. Ezt követően a riasztás és a kiválasztott fájl lejátszásra kerül a kiválasztott riasztás hangjával együtt. A fájl lejátszása után a diktafon stop üzemmódba kerül. (Ha az ébresztési hangbeállítás „Beep&Play” vagy „Play”, akkor a diktafon a kiválasztott fájl elejére áll.)

#### Az ébresztési hang leírása

Az elérhető menüelemek egyikét választhatja ki.

Beep&Play:

A diktafon a kiválasztott fájlt az ébresztési hang megszólalása után játssza le.

Beep:

Csak az ébresztési hang hallható.

Play:

A diktafon csak a kiválasztott fájlt játssza le.

#### Megjegyzés

- A beálított ébresztés nem szólal meg rögzítés közben. Az ébresztés a rögzítés leállítása után szólal meg.
- Minden fájl esetében csak egy riasztást állíthat be.
- Nem állíthatja be a riasztást, ha az óra nem került beállításra vagy nincsenek rögzített fájlok.
- Az ébresztés akkor is megszólal, ha a „Beep” beállítás „OFF” értékre van állítva a menüben.
- Ha a riasztás időpontja akkor érkezik el, amikor a diktafon adatokat ér el stb., lehetséges, hogy a riasztás automatikusan törlődik.
- Ha több, mint egy riasztás időpontja érkezik el, csak az első fájl kerül lejátszásra riasztással.
- Ha olyan fájlt oszt fel, amelyhez riasztást állított be, a riasztási beállítás csak a felosztott fájl első részére érvényes.
- Ha olyan fájlt töröl ki, amelyhez riasztást állított be, a riasztás szintén törlésre kerül.
- A podcast fájlok esetében nem állíthat be riasztást.
- A memóriakártyán tárolt fájlok esetében nem állíthat be riasztást.

#### Tipp

- Az ébresztési hang módosításához válassza ki azt a fájlt, amelynek ébresztési beállítását módosítani akarja, majd kövesse a 2-5. lépést.
- A riasztási beállítás visszavonásához kövesse az 1. és 2. lépést. A 2. lépésben válassza az „OFF” értéket (az „ON” érték helyett), majd nyomja meg a PLAY/STOP・ENTER gombot. A riasztás törlődik, és a riasztásjelző eltűnik a kijelzőről.
- A riasztás lejátszásának leállításához nyomja meg bármelyik gombot a VOL –/+ gombon kívül, miközben a riasztási hang hallható. Az ébresztést akkor is leállíthatja, ha a HOLD funkció be van kapcsolva – ehhez nyomja meg bármelyik gombot.

### Kapcsolódó témák

- Az óra beállítása