# Hogyan használható?

# IC Recorder ICD-PX333/PX333F

## Fájl felosztása az aktuális helyen

Stop üzemmódban feloszthatja a fájlokat, aminek eredményeként két rész jön létre, és a felosztott fájlok nevei új fájlszámokkal egészülnek ki. A fájlok felosztásával könnyebben megtalálhatja a kívánt lejátszási pontot egy hosszú felvételben (pl. egy értekezlet felvételében). Csak addig lehet felosztani a fájlokat, amíg a fájlok száma el nem éri az adott mappában a maximálisan megengedett mennyiséget.

1. Állítsa meg a fájlt azon a helyen, ahol fel szeretné osztani.
2. Stop üzemmódban válassza ki a DISP/MENU - „Divide” - „Divide Current Position” lehetőséget, majd nyomja meg a PLAY/STOP・ENTER gombot.

   A „Divide?” felirat jelenik meg a kijelzőn.

3. A – vagy + gombbal válassza ki az „YES” lehetőséget, majd nyomja meg az PLAY/STOP・ENTER gombot.

   Megjelenik a „Dividing...” animáció, és a készülék a felosztott fájl részeit sorszámmal látja el (az eredeti fájl csonkolt részének fájlnevéhez az „_1” utótagot, az új fájl nevéhez pedig a „_2” utótagot adja).

   A. Fájl felosztása előtt: a felosztás pontja.

   B. Fájl felosztása után: A felosztott fájlnevekhez a készülék egy sorszámot illeszt hozzá.

4. Nyomja meg a (stop) gombot a menü üzemmódból való kilépéshez.

#### Megjegyzés

- Ahhoz, hogy két részre lehessen osztani egy fájlt, bizonyos mennyiségű szabad memóriának kell rendelkezésre állnia.
- Amikor előadónévvel és címmel ellátott fájlt oszt fel, az újabb rész ugyanazzal az előadónévvel és címmel fog rendelkezni.
- Csak a diktafonnal felvett fájlokat lehet felosztani (tehát a számítógépről átmásolt fájlokat nem). Továbbá, amikor a mellékelt Sound Organizer (Szoftverműveletek) szoftverrel szerkeszt fájlokat, előfordulhat, hogy a fájlok felosztása nem lehetséges.
- Miután egy fájl felosztásra került, nem állítható vissza eredeti állapotába.
- Ha egy fájlt egy műsorszámjelzéstől 0,5 másodpercnyire oszt fel, a műsorszámjelzés törlésre kerül.
- A rendszer korlátai miatt egy fájlt nem lehet a legelején vagy a legvégén felosztani.
- Védett fájlt nem lehet felosztani. A fájl felosztásához előbb a védelmet kell feloldani.

#### Tipp

- A felosztás megszakításához válassza a „NO” elemet a 3. lépésben, majd nyomja meg az PLAY/STOP・ENTER gombot.

### Kapcsolódó témák

- Fájl védelme