# Hogyan használható?

# IC Recorder ICD-PX333/PX333F

## Tárolt FM-rádióadók törlése (csak ICD-PX333F)

Törölheti a diktafonon az aktuális számmal regisztrált FM-rádióadókat.

1. Stop üzemmódban válassza ki a DISP/MENU - „FM Radio” lehetőséget, majd nyomja meg a PLAY/STOP・ENTER gombot.

   A diktafon FM-rádió üzemmódba lép.

2. Nyomja meg röviden a DISP/MENU gombot a (, ) kurzorok a tárolt csatornaszámok kijelzőjének mindkét oldalához való mozgatásához az ablak alsó sorában.

   A diktafon most már készen áll a rádióadó behangolására a tárolt csatorna számának kiválasztásával.
3. Nyomja meg többször a – vagy + gombokat, amíg a törölni kívánt adó előre beállított (P) száma meg nem jelenik.
4. Nyomja meg a PLAY/STOP・ENTER gombot.
   Megjelenik a kijelzőn a tárolt adó száma, frekvenciája és az „Erase Preset?” kérdés.
5. A – vagy + gombbal válassza ki az „YES” lehetőséget, majd nyomja meg az PLAY/STOP・ENTER gombot.
   Az adó száma helyén a „P - -” felirat jelenik meg.