# Hogyan használható?

# IC Recorder ICD-PX333/PX333F

## A lejátszott hang zajának csökkentése és a beszéd tisztábbá tétele – a zajvágás funkció

A zajvágás funkció az emberi hang tartományán kívül eső környezeti zajt csökkenti, ami a hang lejátszása közben tisztábbá teszi a beszédet.

1. Stop vagy lejátszás üzemmódban csúsztassa a NOISE CUT kapcsolót az „ON” beállításra.
2. Válassza ki a DISP/MENU - „Detail Menu” - „Noise Cut Level” lehetőséget, majd nyomja meg a PLAY/STOP・ENTER gombot.

3. A – vagy + gombbal válassza ki a „Maximum” vagy „Medium” lehetőséget, majd nyomja meg az PLAY/STOP・ENTER gombot.
4. Nyomja meg a (stop) gombot a menü üzemmódból való kilépéshez.

#### A menüelemek leírása

Az elérhető menüelemek egyikét választhatja ki.

Maximum:

A zajvágás nagyobb fokú lesz.

(kezdeti beállítás)

Medium:

A zajvágás kisebb fokú lesz. Akkor válassza ezt az elemet, ha nem hallja tisztán a hangot, miután a zajvágás funkciót „Maximum” értékre állította.

#### Megjegyzés

- A zajvágás funkció hatása a rögzített hang minőségétől függően eltérő lehet.
- Amikor fájlokat játszik le a beépített hangszóróval vagy FM-rádióadást vesz fel (csak ICD-PX333F), a zajvágás funkció nem működik.
- Beépített hangszóró használata esetén a zajvágás funkció nem működik.

#### Tipp

- A zajvágás funkció letiltásához csúsztassa a NOISE CUT kapcsolót az „OFF” értékre.

### Kapcsolódó témák

- FM-rádióadások rögítése (csak ICD-PX333F)